הוועדה לקידום מעמד האישה ולשוויון מגדרי, כנסת 25, פרוטוקול מספר 29, 2023-06-13 00:00

מירב בן ארי: צהרים טובים לכולם, אני שמחה לפתוח את הדיון של הוועדה לקידום מעמד האישה ושוויון מגדרי

מירב בן ארי:  היום ה- 13

מירב בן ארי: 06

מירב בן ארי: 2023 כ"ד בסיוון תשפ"ג

מירב בן ארי:  הנושא הוא הצגת מגמות, אתגרים וזכויות נשים במערך המילואים, לציון יום ההוקרה למערך המילואים

מירב בן ארי:       לפני הכל, אני אתנצל בשם יושבת ראש הוועדה הקבועה, חברת הכנסת פנינה תמנו שטה, שהיא נאלצה ללכת להרצאה שתוכננה מראש

מירב בן ארי:  והיא כמובן אתכם ואתכן בעיקר בכל נושא של מערך נשות המילואים, אז זה לפני הכל

מירב בן ארי:  נברך את יוזמי היום הזה- קינלי חברי שנמצא כאן, אלון שוסטר, משה סולומון, יצחק קרויזר ושרון ניר שאני בטוחה שיצטרפו אלינו, כי במקביל נערכים עוד ועוד דיונים בוועדות אחרות בנושא יום המילואים שהכנסת מציינת היום, בנוסף לעוד ימים אחרים שהיא מציינת

מירב בן ארי:       כמה מילים- קודם כל ראיתי את החלטת הממשלה שהייתה כאן לגבי שירות המילואים של הממשלה שלנו, שהיא נתנה הנחיה של המשרד יגבש תוך 90 יום של הרשות לקידום מעמד האישה

מירב בן ארי:  אז אם יש כאן נציגה גם של הרשות? אוקיי, אז רק תדעי שאני אבקש תיכף את ההתייחסות שלך

מירב בן ארי:  כמה מילים ככמה נתונים, על נשות המילואים, לפחות נכון לשנת 2022

מירב בן ארי:  אם יש תיקונים, אתם מוזמנים לתקן אותי

מירב בן ארי:  אני יודעת שכמעט 20% ממערך המילואים מהוות הנשים

מירב בן ארי:  משהו כמו 83,000 לעומת 13% בשנת 2010

מירב בן ארי:  כמובן שהתחזית הזאת תגדל, היות ובעצם יותר ויותר תפקידים פתוחים לנשים, אז מן הסתם זה מגדיל גם את מערך המילואים, עליה בשירות נשים עליה בכלל, בכל מה שקשור למקצועות

מירב בן ארי:  לצערי בתקופה האחרונה נחשפנו לכל מיני ביטויים אומללים על שירות משותף של אנשים בורים שלא מבינים דבר וחצי דבר בשירות משותף

מירב בן ארי:  אז אני גם גיניתי את זה במליאה וגם עשיתי שאילתה לשר הביטחון בשבוע שעבר

מירב בן ארי:  וצריך להגיד שגם הוא עלה ודיבר על חשיבות השירות המשותף, דיבר אפילו על הבת שלו ששירתה בברדלס או קרקל אל תתפסו אותי במילה הספציפית, השם של הגדוד זה משהו שהולך על ארבע

מירב בן ארי:       בכוונה שאלתי את השאילתה מול שר הביטחון ויאמר לזכותו שגם הוא דיבר ובכלל אני חושבת שלא צריך לחשוש לדבר על שירות משותף ועל החשיבות שלו

מירב בן ארי:  להיפך, אפילו בהתייעצות שעשיתי עם אחד הקצינים בכירים כבר בדימוס, הוא אמר לי מה בכלל את מתייחסת אליו? זה השירות, יש נשים, יש גברים, משרתים ביחד שיתקדמו

מירב בן ארי:       אז ננצל את הבמה הזאת להגיד להם שיתקדמו גם בעניין הזה

מירב בן ארי:  אני רוצה לברך ולהגיד קודם כל תודה, אני גם אגיד את זה בסוף

מירב בן ארי:  אני חושבת שזה לא דבר מובן מאליו, זו התנדבות

מירב בן ארי:  זה הרבה הרבה זמן אישי ומשפחתי, לימודים, עסקים, קריירה, שהאישה שמה בצד ובאמת יוצאת למילואים

מירב בן ארי:  אז זו הזדמנות של הוועדה לומר תודה, אני לא רוצה להכביד במילים כי יש לנו זמן קצר, אז אני אתן לך את זכות הדיבור- קינלי היוזם, ולאחר מכן נעבור לנציגי הצבא

משה טור פז: חברתי היו"ר, ממש תודה רבה באמת

משה טור פז:  כל חברי כאן וחברותי לדרך יום המילואים זהו יום חשוב בכנסת

משה טור פז:  כראש השדולה זו השנה השנייה

משה טור פז:  אני מאוד שמח על ההתקדמות שאנחנו עושים

משה טור פז:  אני חייב לשתף אותך, גברתי יושבת הראש במשהו אישי שנוגע לאיש חינוך, מעמד האישה ושירות קרבי

משה טור פז:  הייתי מגד בתחילת מבצע עמוד ענן, כשהתכוננו לכניסה וספויילר, הכניסה בסוף לא קרתה

משה טור פז:  ועמדתי עם 600 החיילים שלי ובתוכם היו שני תלמידים שלי לשעבר תלמיד ותלמידה

משה טור פז:  התלמידה בטי הייתה פרמדיקית

משה טור פז:  פרמדיקית לוחמת שהגיעה לגדוד והיא אחת משני פרמדיקים שיש לי בגדוד

משה טור פז:  ועכשיו עושים כוחות ומשימות, באה אליי בשקט השלישה של הגדוד אומרת לי- קינלי, לרשום את בטי במצב שניכנס לעזה? תשמעי, נראה לי כן ברור, זו אחת משני פרמדיקים שלנו

משה טור פז:  נוותר על 50% בגלל שהיא אישה? אבל רגע לפני כן הלכתי לבטי הצידה

משה טור פז:  זה היה בשטחי כינוס שלנו בנקודות ההתארגנות

משה טור פז:  אמרתי לה- בטי רק שנהיה סגורים אחד עם השני

משה טור פז:  זה לא מובן, אין פקודה מסודרת

משה טור פז:  בטח

משה טור פז:  מה זאת אומרת קינלי? ככה חינכת אותנו כמנהל בית ספר, עכשיו אני הגעתי אליך במילואים ואני לא אכנס איתך לעזה? זה משהו שמדגים גם דרך אגב, את העמימות, אבל גם את הריהוט ואת תחושת השייכות

משה טור פז:       אני חושב שכולם כבר מכירים את חלק מהנתונים

משה טור פז:  אין היום צהל בלי נשים, אין צבא מילואים בלי המילואימיות, וחלק מהדברים שדיברנו עליהם גם כאן בוועדה בשנה שעברה למשל, שינוי ברירת המחדל שאישה למשל שהיא יולדת, לא תצטרך עכשיו להתנדב, אלא המובן מאליו שהיא ממשיכה אלא אם כן, היא לא רוצה

משה טור פז:  כל מיני דברים כאלה שהם חלק מתהליך ההתקדמות וכך שזה יהיה מובן מאליו, ששותפות אנשים בכוח הלוחם של ישראל היא העניין ובטח לא נצטרך להתמודד עם כל מיני דברים הזויים כמו שציינת, אז תודה רבה לך על ההובלה

משה טור פז:  אני מתנצל שאני עוד מעט אצא לעוד משימה במסגרת היום הזה, אבל באמת, יום חגיגי וחשוב שיש לנו אירוע מרכזי באודיטוריום בשנתיים וחצי, אני מזמין כמובן את כולם להצטרף, תודה רבה

מירב בן ארי: תודה

מירב בן ארי:  שוסטר, אחד מיוזמי היום, בבקשה

אלון שוסטר: ברוכות וברוכים כל הנוכחים

אלון שוסטר:  אני רואה בדיון הזה לא רק דאגה לזכויות, אלא עיסוק בזכויות וכמובן שצריך לאפשר לנשים לבצע את המשימה הלאומית על ידי סיוע בבית, סיוע בעבודה, התקדמות במקצוע, כן בשירות הצבאי אני רואה בזה שינוי תודעתי או חלק ממהלך תרבותי פנימי ומכליל שמאפשר לנו עוד התבוננות, עוד זווית התבוננות על החיים בצוותא, החיים המשותפים על כל המורכבות שלהם ואני מאוד מעריך, מוקיר את מי שנמצאת בדרך כלל בקו המגע שבין ערכים שלא תמיד סותרים, אבל בוודאי עם וקטורים שונים בין המחויבות לבית, והמחויבות לעבודה, לצבא ולערכים הלאומיים

אלון שוסטר:  ואני רואה, כמו כולנו את הצבא כזירה, כפיילה גדולה שבה בין השאר שם במקביל, מוסדות השכלה ומקומות עבודה במרחב הציבורי שלנו

אלון שוסטר:  שם אנחנו נבחנים ביכולת שלנו להתמודד עם מי ששונה מאיתנו, חושב אחרת, מאמין אחרת

אלון שוסטר:  ואתם מבינים את הקושי האמיתי שאני אמפתי אליו אבל לא יכול לקבל שמדינת ישראל תעז לוותר על מי מאוכלוסיות כדי לחזק את המשאבים הבסיסיים שלה

אלון שוסטר:  אז תודה לכם שאתם בקו העימות, קו המגע הזה ותודה לכל מי שעוסק במלאכה

מירב בן ארי: קיבלתי עדכון שהמנכ"לית של הרשות לקידום מעמד האישה הודיעה על התפטרותה, לא שזה מפתיע אותי

מירב בן ארי:  אחת הנשים המצוינות ששלחנו אנחנו למגזר הציבורי, וגם היא הודיעה על ההתפטרות שלה היום

מירב בן ארי:  אז אני מתנצלת לשמוע, אבל בסדר, צריך להמשיך קדימה

מירב בן ארי:  צה"ל סגן אלוף אבישג סבג ראובן, בבקשה

איל בן ראובן: קודם כל שלום לכולם

איל בן ראובן:  זהו מעמד מרגש להיות בוועדה שמתמקדת בנשים, בעיקר כאישה שעוסקת בכל עולם המילואים

איל בן ראובן:  בשיתוף פעולה מתמיד עם המילואימיות, עם טלי, עם קרן, בצורה באמת אדוקה

איל בן ראובן:  אני יכולה להגיד שנעשתה בשנה האחרונה עבודה משמעותית בנושא שילוב הנשים במערך המילואים, ואני תיכף אסקור את זה

איל בן ראובן:  אני אדבר רגע שנייה למי שלא היה איתנו בוועדות הקודמות- קצת על הנבחרת המשרתת של המילואים ששם באמת אני אומרת- משרתים ומשרתות הכוונה לשניהם, כי צה"ל רואה באמת יחד ללא הבדל משמעותי, והיום יש כ-130,000 משרתים פעילים, מתוכם גם נשים שבעצם מבצעים 20 יום ימי מילואים בשלוש שנים

איל בן ראובן:  לצד השירות במילואים יש המון אתגרים שהם חווים גם הנשים וגם הגברים

איל בן ראובן:  חלקם נמצאים בעולמות ההכרה החברתית, חלקם נמצאים בלעזוב את הבית, לעזוב את האקדמיה ובאמת לצאת לשירות אינטנסיבי, וחלק מזה נמצא גם באיך אנחנו תופסים את המילואים וההוקרה והתגמול שיש עבור שירות מילואים

איל בן ראובן:  אם אני מתמקדת רגע בעולמות הנשים- שנה שעברה באמת עברה החלטה שהתחלנו לבצע מפגשים משותפים, לראות איך אפשר באמת לקדם את - - -     

מירב בן ארי: רגע לפני הכול, רק מבחינת מספרים

מירב בן ארי:  כמה אחוזים?     

איל בן ראובן: כ- 18% ממערך המילואים הן נשים

איל בן ראובן:  אז סך הכל אנחנו מדברים על עלייה משמעותית בין שנת 2010 ל-2022

איל בן ראובן:  בכל סוף שנה אנחנו עושים מדידה אקטיבית ובעצם יש עלייה משמעותית, מ - 13% באוכלוסיית משרתי המילואים שהם נשים ל 18%

איל בן ראובן:  צריך להגיד שאנחנו רואים אותם בהיקפים בכל המערכים - אם זה בקצונה, דיברו פה בוועדה הקודמת על קצונת הלחימה, אז נשים מהוות 10% מקצונת הלחימה ובקצונת התומכות לחימה הן מהוות 26%

איל בן ראובן:  הן נמצאות בהפעלה, הן נמצאות ב-48% במודיעין, נמצאות בעורף, נמצאות בנהיגה, בלחימה

איל בן ראובן:  בכל מקום שפתחנו ובאמת פתחנו את כלל התפקידים מלבד מה שאנחנו מכירים כלוחמה בסיסית כמו גולני גבעתי וכו'

איל בן ראובן:       אבל אפשר לראות באמת את המגמה

איל בן ראובן:  מבחינת כמות המתנדבות, שזה גם משהו שאפשר לראות בו עליה- יש עלייה משמעותית

איל בן ראובן:  מדדנו מ-2018 ל- 2022 יש עלייה מ-7,300 לעשרת אלפים פלוס של נשים שהתנדבו לשירות מילואים

איל בן ראובן:  ואחוז המתנדבות הוא 22% שזה אחוז גבוה של נשים שמתנדבות לבצע שירות מילואים והמגמה בגידול מתמיד

איל בן ראובן:  אם אני משווה את זה לגברים, אנחנו די עומדים באותם האחוזים למול הכמות שלהם באוכלוסיה, בכמות המתנדבות

איל בן ראובן:  וצריך להגיד שנשים שהן אימהות- מתוקף החוק הן מקבלות פטור

איל בן ראובן:      אנחנו גם עשינו עבודה מעמיקה בנושא שהפטור לא יהיה פטור אוטומטי, אלא שכבר מהשירות שלהם בסדיר או לאחר מכן שנולד להם ילד הן יוכלו לבחור אם להמשיך במילואים, בלי לעשות איזשהו סיבוב רחב בהתנדבות והגשת בקשות, אלא באמת לייעל את התהליך

איל בן ראובן:  המערכת נמצאת בשלבים האחרונים של מבצוע והמטרה היא שכל מי שתלד או שיהיה לה ילד או שהיא תאמץ או משהו דומה היא תקבל sms שאומרים לה מזל טוב ואת יכולה להמשיך איתנו בשירות מילואים ואת יכולה לבחור לקבל את הפטור הוא שלך

איל בן ראובן:  וגם תינתן אפשרות לשנת הקפאה- שנה שבה היא מתארגנת על הבית ועל הילדים וחוזרת להמשך שירות

איל בן ראובן:  דבר נוסף שצהל מאוד עוסק בו זה בעצם ההכרה של המפקדים בנושא

איל בן ראובן:  שלא יגידו- אוקיי, אם זאת בהריון - אז אולי אני לא צריך להמשיך איתה את התפקיד, אולי אני לא אשקיע מספיק

איל בן ראובן:  אלא באמת עיסוק בזה שהם איתנו והם חלק מאיתנו

איל בן ראובן:  מבחינת נתונים נוספים אז מבחינת ביצועי שמ"פ, אפשר לראות בהתפתחות גברים הוא 36% בביצוע שמא ונשים כבר טיפסו, ל 22%

איל בן ראובן:       זאת אומרת שהפער לאט לאט מצטמצם ואנחנו רואים שהפער נובע בעיקר מכמות האימונים שגברים משרתים במילואים מבצעים, בגלל יחידות קרביות אבל גם כאן יש גידול משמעותי

איל בן ראובן:  בלוחמה- דין גבר כדין אישה וגם שם אנחנו רואים שיש איוש גבוה מאוד

איל בן ראובן:  היעד שלנו שבהתחלה הגדרנו, היה להגיע ל- 60-70 אחוזים מכל הלוחמות שנמצאות ביעדים קרביים

איל בן ראובן:  אנחנו עומדים היום על 80%

איל בן ראובן:  נכון לבוקר הזה כשבדקנו- 83% של נשים שמשתחררות משירות קרבי, מגיעות ליעד הזה במילואים

איל בן ראובן:      יש גם נשים שנגררות לפטור

איל בן ראובן:  זה גם מבחירה וגם מצרכי מערכת

איל בן ראובן:  כמו גברים לדוגמא שהמקצועות שלהם לא נדרשים בשירות מילואים, או שיש צורך בהתאמה גזרתית וכו

איל בן ראובן:  נשים בעולמות לחימה משולבות בכל המגזרים

איל בן ראובן:  תקשוב, חמן, חתם, פיקוד העורף, מגב, חיל האוויר, עגנה, חיל הים וכו ולכן אנחנו רואים מגוון רחב

איל בן ראובן:  אני רוצה להגיד כאן מהן הנקודות המרכזיות שצריך להתמקד בהן וגם דיברנו על זה אני והמילואימיות היות ובסופו של דבר אנחנו לא מחפשות לייצר איזשהו שונות בין הנשים לגברים, אנחנו באמת רוצות להתאים את השירות לתהליך שאישה עוברת במהלך החיים שלה

איל בן ראובן:  וכחלק מהצרכים, נולדה פקודת ההורות

איל בן ראובן:  אם זה יציאה מוקדמת, תהליכים שהן צריכות לעבור, שחרור המפקדים לבדיקות הריון וכו' בזמן מילואים

איל בן ראובן:  וכמובן פתיחת אפיקי השיבוץ הרחבים, והגברת המודעות בנושא

איל בן ראובן:  אני חושבת שאנחנו די בכיוון להצלחה בנושא ואפילו אפשר לומר שאנחנו מתקדמים בצורה משמעותית 

מירב בן ארי: כמה אחוזים כיום נשים מתנדבות וכמה אחוזים גברים?     

איל בן ראובן: גברים כ-36% ונשים כ-22%

איל בן ראובן:  זה לא בדיוק יושב על אותה משבצת, אבל צריך לומר שאחוז הגברים הוא גבוה מאוד

מירב בן ארי: תודה, אני אתן ליוזמים, הדגשתי אתכם גם בקבוצה

מירב בן ארי:  אני אתן לקרויזר אחד מיוזמי היום ולאחר מכן מטי

יצחק קרויזר: תודה רבה למירב יושבת ראש הוועדה

יצחק קרויזר:  שממלאת את המקום של פנינה, שמובילה את הוועדה הזאת בשיגרה, ונבצר ממנה להגיע היום

יצחק קרויזר:  אבל אני יודע שהנושא הזה גם חשוב מאוד, ומגיע לה גם כן

יצחק קרויזר:  תודה, מקווה שיעבירו לה

יצחק קרויזר:  בעקבות ריבוי באמת

יצחק קרויזר:  הגדודים המעורבים בקרבות ברדלס קרקל, שדווקא תפסו כותרות בעקבות מצרים

יצחק קרויזר:  הצבא יש לו יחידות ייעודיות מעורבות כאלה גם במילואים

יצחק קרויזר:  זאת אומרת הלוחמות, שמשתחררות משם, חוזרות לגדודים יחד עם הצוות שלהם מהשירות הסדיר?         

איל בן ראובן: כן, לאן שהגברים הולכים הנשים הולכות

איל בן ראובן:  זה משהו שתוקן והורחב בשנה האחרונה בהמשך לעיסוק בנושא, ואם גבר ואישה משתחררים מאותה היחידה אז הם יגיעו ביחד גם לעולמות המילואים, אלא אם כן יש איזשהו צורך ספציפי, מבצעי או שירותי לדוגמא- מישהי שלא סיימה את המסלול וכו'

איל בן ראובן:  והיעד שלהם- מי שמשתחרר לדוגמא מחילוץ והצלה, הולך לחילוץ והצלה לא אפרוט את זה כאן, אבל יעדים הם יעדים מקבילים

יצחק קרויזר: ביחידות הקרביות כמו קרקל, צוות שמשתחרר חוזר אח"כ לעבוד ביחד והשאלה השנייה היא איך הצבא בעצם לא גורע או פוגע בלוחמת שרוצה לחזור כאשר היא עם ילדים?         

איל בן ראובן:  	יש מודל הזנה קבוע, ומי שרוצה לחזור יש לה כמה דרכים, הסברתי אותם

איל בן ראובן:  היא יכולה לבקש להמשיך את שירות המילואים הפעיל שלה

איל בן ראובן:  ודרך אגב, מי שחותמת על 16א' היא גם מחויבת בהמשך לשירות המילואים שלה

איל בן ראובן:  זה בכלל מקל כי היא כאילו כבר תכננה את זה מראש שהיא הלכה לשירות הסדיר, שהיא תמשיך את זה גם במילואים

איל בן ראובן:  אבל הם ביחד

איל בן ראובן:  הם משרתים ביחד בסדיר, והם הולכים יחד למילואים

מירב בן ארי: אוקיי, אז עכשיו יש לנו עוד מצגת של טל לוי דיאמנט, שתתן מצגת של פורום המילואימיות 

טל לוי דיאמנשטיין: טוב

טל לוי דיאמנשטיין:  אז רגע על פורום המילואימיות: זהו פורום שהוקם לפני שנתיים ואנחנו כבר ככה הוקם לפני קצת יותר משנתיים, אבל שנתיים הקמה רשמית ונספר לכם טיפה על מה שאנחנו עשינו כמו שאבישג גם אמרה עשינו הרבה מאוד שיתופי פעולה בפנים ובחוץ

טל לוי דיאמנשטיין:  אז נדבר על זה

טל לוי דיאמנשטיין:  ברמת העיקרון, אם אנחנו מדברות על החזון, אז החזון הוא בעצם לפעול לעולם שוויוני ויפה יותר, פועל לחיזוק מעמדן והיקף פעילותן של נשים במערך המילואים, מתוך תפיסה שרואה בשירות שוויוני, מפתח לקידום מעמדן של נשים בישראל

טל לוי דיאמנשטיין:  מי שמשרת במילואים בסוף זה מפתח בישראל שירות המילואים

טל לוי דיאמנשטיין:  גם אם ירד ונשחק מעמדו, בסוף הוא חלק ממה שנעשה בחברה וגם מאוחר יותר

טל לוי דיאמנשטיין:  וזאת נקודת המפתח שלנו

טל לוי דיאמנשטיין:      אחד הדברים הראשונים שעשינו כפורום בעצם זה לשבת עם למעלה מארבע מאות נשים ולחדד מה העקרונות, מה הדברים שחשוב לנו להתמקד בהם אז המשרתות עצמם, גם אתגרים פרטניים, שקשורים לאופי השירות, בעצם קצת, מתייחס למה ששאלת מה שקורה בשטח שירותים, מקלחות, אתגר פשוט מגדרי, גם המערכת הצה"לית שפה כמו שנאמר, יש פה שיתוף פעולה מלא להעלות את הדברים לחשוב ביחד מה צהל יכול לעשות מה לא

טל לוי דיאמנשטיין:  הקולגות, המפקדים, ההבנה שיש פה איזשהו איזה שהיא מציאות שכבר שנים, זאת המציאות והמציאות החדשה שצהל צריך לייצר כי אין מה לעשות, הוא צריך לייצר נתפסת לפעמים בהתנגדות, ולכן אנחנו צריכות להתמודד גם שם

טל לוי דיאמנשטיין:  ובסוף מה שדיברנו עליו, בערך בכל ועדה היום- התפיסה החברתית, האווירה הציבורית גם סביב מערך המילואים עצמו הוא בוודאי ובוודאי

טל לוי דיאמנשטיין:  סביב מערך משרתות המילואים

טל לוי דיאמנשטיין:  אם זה מעסיקים, אם זה מעגלי תמיכה, בסוף מי שנשאר בבית לשמור על הילדים לא בהכרח תמיד מבין או מבינה למה היא צריכה לעשות את זה

טל לוי דיאמנשטיין:  אז הסיפור של התפיסה החברתית הוא אחד הדברים שאנחנו מתעסקים בהם מאוד

טל לוי דיאמנשטיין:      בפועל, מה אנחנו עושות כדי לשנות את זה? אז הדבר הראשון זה קהילה חזקה, היום היא קהילה שבעיקר הויזואליות שלה היא בפייסבוק, אבל היא כבר הולכת ונבנית, המון מפגשים

טל לוי דיאמנשטיין:  ככה שקורים בעולם האמיתי של השפעה, מינוף וידע עבודה בשיתוף פעולה עם צה"ל והגורמים הרלבנטיים, קמלה רטקה וכו' ושיפור של בכלל המצב מבחינה תודעתית, מבחינת כל מה שקשור בתקשורת של משרתות המילואים במרחב הציבורי

מירב בן ארי: מי ייסד את הפורום הזה? אתם עמותה? כמה חברות אתן? ואיך העבודה שלך עם הצבא?     

טל לוי דיאמנשטיין: זהו פורום פרטי לגמרי יוזמה שבאה מהשטח

טל לוי דיאמנשטיין:  יש יותר מאלפיים נשים שחברות, אנחנו פועלות בתוך מצב נתון

טל לוי דיאמנשטיין:  אנחנו לא איזה גוף עכשיו שצריך ללחוץ על הצבא

טל לוי דיאמנשטיין:  אנחנו תמיד אומרות אנחנו לא גוף לאומתי, אנחנו מציפות פערים שאנחנו פוגשות בשטח בכמעט כל זרוע שבה נמצאת אישה בן אם היא אחת ובין אם יש 30% נשים משרתות

טל לוי דיאמנשטיין:  בסוף, המטרה היא לשבת ולהגיד מה אפשר לעשות יותר טוב כדי שזה ישתנה

טל לוי דיאמנשטיין:  שנה שעברה ישבנו ממש כאן, ביום ההוקרה למערך המילואים, וזאת הייתה אבישג פה שאמרה הסיפור של הפטור האוטומטי יבוטל

טל לוי דיאמנשטיין:  זה בעקבות עבודה משותפת שעשינו

טל לוי דיאמנשטיין:  אז אנחנו נדבר על כמה דברים מהותיים

טל לוי דיאמנשטיין:  הקמה של דף משרות ציבורי בפייסבוק, אחד צווארי הבקבוק הקשים של נשים במערך המילואים הוא בעצם למצוא תקן

טל לוי דיאמנשטיין:  היות והרבה נשים יצאו לפטור מגיעות לגיל 30, הילדים גדלו או פתאום קיבלו איזשהו מקצוע מעניין שהצבא צריך אותו, הן לא יודעות אפילו מאיפה להתחיל

טל לוי דיאמנשטיין:  אז אחד הדברים הראשונים שעשינו זה להקים דף משרות ציבורי שבו כל מי שמחפש אשת מילואים יכול פשוט לשים שם מודעה וכל מי שרוצה לחזור לשירות, לעבור, להתקדם יכולה לעשות את זה

טל לוי דיאמנשטיין:  אני כבר יכולה להגיד לכם שהדף הזה הוא פחות משנה- בערך 4-5 חודשים ויש לנו שם איוש מטורף למרות שהוא קטן

טל לוי דיאמנשטיין:  אבל זה רק מעיד על הצורך

טל לוי דיאמנשטיין:  אז רק להגיד את זה

טל לוי דיאמנשטיין:  כל הצוות עובד בהתנדבות, ולכן כולן עובדות בצוותים, ויש פה צוותי עבודה סביב כל נושא

טל לוי דיאמנשטיין:  אחד המיזמים החשובים מילואימיות בתעשייה

טל לוי דיאמנשטיין:       אנחנו כל הזמן מדברים על מילואים כמועדון סגור, כזה שדרכו גם מגיעים לאזרחות ומתקדמים ולוקחים אחד את השני, אז מיזם מילואימיות בתעשייה לוקח את הבחירות במשק ובחברה שעושות בכל מיני מקומות, שעושות חיל ובעצם המטרה היא להביא אותן וגם להביא גם את האחרות ולקדם אחת את השנייה

טל לוי דיאמנשטיין:  כנס מילואימיות שנתי שהוא כנס עבודה

טל לוי דיאמנשטיין:  שבעצם בא להציג את הפערים, בא לשאול את הפערים בה להבין רגע מה השטח צריך

טל לוי דיאמנשטיין:  בסופו של דבר, גם בשנה החולפת עבודה צמודה כדי להבין את הפערים במסגרת הוועדות השונות מול המעסיקים, מול המשפחות

טל לוי דיאמנשטיין:  לא רק של נשים

טל לוי דיאמנשטיין:  אגב, אלא של כל משרתי המילואים, שחלק מההטבות אתם כבר מכירים היום ואנחנו שמחות שזכינו להיות שותפות

יצחק קרויזר: בנושא של המעסיקים, מול מי אתן פונות כאשר לוחמת מילואים צריכה לצאת ומן הסתם יש בעיות בעבודה, עם המעסיק

יצחק קרויזר:  מה הכתובת שלכן?      

טל לוי דיאמנשטיין: אין לנו כרגע איזה שהוא ייעוץ משפטי מסודר, יש לנו איזשהו הסכם עם נעמת שבמידה ואנחנו נצטרך אז הם יסייעו

טל לוי דיאמנשטיין:  היום הדברים נפתרים בשטח עצמו ככל שזה מתאפשר, לא תמיד זה מתאפשר

טל לוי דיאמנשטיין:  אבל בשטח עצמו

טל לוי דיאמנשטיין:  זו לא בעיה נקודתית, זו בעיה גדולה יותר והיא גם הבעיה של המעסיקים כאילו לא רק של הנשים, אז הטיפול צריך להיות גדול ורחב יותר ולא נקודתי

טל לוי דיאמנשטיין:  אני כן אגיד שאנחנו מקפידות להוציא סקר ביום האישה

טל לוי דיאמנשטיין:  הוצאנו ביום האישה

טל לוי דיאמנשטיין:  הוצאנו השנה מעל ל 300 נשים שמשרתות במילואים שנדגמו, והדברים החשובים שעלו מתוך הסקר שלנו ולא מתוך נתונים של אבישג, אז קחו את זה בפרופורציות

טל לוי דיאמנשטיין:  כמו שצריך מעל ל 27% ממי שענו על הסקר- בנות 40 ומעלה שזה לגמרי שונה ממה שאנחנו חושבים ומכירים

טל לוי דיאמנשטיין:  10% העידו על עצמן שהן נשים דתיות ומעל 40% הן אימהות לילדים, כמעט 80% אקדמאיות ו-87% מהנשים העידו כי הן גאות לשרת במערך במידה גבוהה מאוד

מירב בן ארי: תני לי את שני האתגרים הכי מרכזיים היום של מילואימיות בלהיות נשים

מירב בן ארי:  חוץ ממקום העבודה מול המעסיק והנושא של ההורות שבאמת קידמתן את הנושא של הפטור

טל לוי דיאמנשטיין: אחד האתגרים המורכבים שלנו הם באמת המפגש בסופו של דבר, עם השטח

טל לוי דיאמנשטיין:  יש לנו הרבה מאוד מפקדים שבסופו של דבר צריכים לבחור

טל לוי דיאמנשטיין:  תראו, עולם המילואים זה עולם שבו שנה עוברת מאוד מאוד מהר

טל לוי דיאמנשטיין:  כי אתה נפגש עם מילואימית פעם אחת, אבל בפעם הבאה שאתה תיפגש איתה - היא כבר תהיה בהריון, או שכבר יש לה שני ילדים

טל לוי דיאמנשטיין:  אז הרבה מפקדים מסתכלים על זה ואומרים - אני לא אקדם אותך, כי את עוד שנייה תעזבי

טל לוי דיאמנשטיין:       זה לא מקום עבודה שאני אפגוש אותה רצוף במשך שנה

טל לוי דיאמנשטיין:  אני לא אקדם אותך, אני לא אוציא אותך לקורס מסוים, אני לא אכשיר אותך, והרבה נשים נתקעות

טל לוי דיאמנשטיין:  אנחנו מדברים על תקרת זכוכית פיזית מורגשת, שהן מאוד נתקעות שם כי לא מאמינים להן שהן יחזרו

טל לוי דיאמנשטיין:  אז זה צעד אחד שאנחנו מוצאות את עצמנו כל היום במסע שכנועים לכולם כדי להבטיח שנחזור

טל לוי דיאמנשטיין:  ודבר שני, אני אגיד שגם כשאנחנו כבר יולדות ומביאות ילדים, אז אנחנו בעצם בתפקיד מסוים שהחברה החליטה שזה התפקיד שלנו

טל לוי דיאמנשטיין:  אז התפיסה או האווירה הציבורית סביב האירוע הזה של מילואים היא אתגר מאוד מאוד גדול, לנשים ובכלל למערך

טל לוי דיאמנשטיין:  נגיד את זה ככה- אם מערך המילואים חווה שחיקה במעמדו, אז מערך המילואים של הנשים המשרתות, חווה שחיקה כפולה כי אנחנו כאילו כל הזמן באיזה משפט של מה את מנסה להוכיח? ואני לא מנסה להוכיח כלום

טל לוי דיאמנשטיין:  יש לי אחלה מקצוע, ואני חושבת שאני חיונית מאוד למדינה והמדינה גם מסכימה איתי בגדול שאני חיונית לה

טל לוי דיאמנשטיין:       אז הבעיה עכשיו זה לשכנע את החברה שאני לא סתם מתחפשת לחיילת, ואני חושבת שזה משהו שאנחנו פוגשות כל הזמן

טל לוי דיאמנשטיין:  שמתי פה מתוך הסקר מספר פסקאות מתוך ה-300 על זה ומי שירצה את הסקר המלא בשמחה

טל לוי דיאמנשטיין:  לצד המודעה הזאת שעברה מן העולם ביום שהיא נולדה, אבל היא נולדה והיא נולדה לא סתם

טל לוי דיאמנשטיין:  ובסוף אלה הם הדברים - התפיסה של איך נשים משרתות בצבא

טל לוי דיאמנשטיין:  בין אם הן בנות 18 ובין אם הן בנות 38, היא עדיין התפיסה של פעם, ואני חושבת שאפשר לגמרי להבין איך הדברים נקשרים אחד לשני

טל לוי דיאמנשטיין:  תודה רבה

מירב בן ארי: תודה לך, זה היה מאוד מעניין

מירב בן ארי:  האמת שגם לפי הסקר נראה שהדבר שהכי מטריד אותן זה תעסוקה והורות וילדים

מירב בן ארי:  אני רוצה לתת לסיגל אבנון סויצקי

מירב בן ארי:  מהרשות לקידום מעמד האישה, בבקשה

סיגל אבנון סוויצקי: שלום

סיגל אבנון סוויצקי:  סיגל אבנון סוויצקי, יועצת ברשות לקידום מעמד האישה

סיגל אבנון סוויצקי:  אני מדברת פה בשם מנהלת הרשות והנציגות שהיו חלק מהתהליך

סיגל אבנון סוויצקי:  אני אפתח בזה שהוועדה הזאת מכירה וגם אנחנו ברשות שאנחנו כל היום במאבקים ובניסיונות לייצר שיתופי פעולה ולשכנע שיש חשיבות

סיגל אבנון סוויצקי:  ובתחום הזה כשאפשר לפרגן מגיע לפרגן וצהל ואבישג שנכנסה לתפקיד לקחה את הדברים בשתי ידיים

סיגל אבנון סוויצקי:  והרשות היתה חלק מתחילת התהליך, אבל מהר מאוד הבנו שגם אנחנו יכולות לשחרר, כי לקחו בעלות על הנושא בצה"ל בשיתוף עם המילואימיות, והוא אף שאנחנו היינו בשלב החיבור עם ובאמת הרשות יצאה גם סקר משלה עם מדגם של 500 נשות מילואים

סיגל אבנון סוויצקי:  אנחנו אחרי הסקר הבנו שהיו גם פערים במדגם ושבעצם הסקר לא שיקף הרבה פערים ששמענו מן השטח, אבל כן עלו שם את הדברים שאנחנו באמת מכירות על זה שיותר משליש שעזבו את שירות המילואים כי הן לא זומנו לשירות מילואים, יותר משליש עזבו את שירות המילואים בעקבות הריון ולידה

סיגל אבנון סוויצקי:  הנתונים האלה נלקחו ישר לתוכניות עבודה

סיגל אבנון סוויצקי:       אז באמת אנחנו היינו בחלק מהפגישות ומהצוותים והחיבורים של המילואימיות והצבא, אבל הם לקחו את זה קדימה

סיגל אבנון סוויצקי:  ואני חושבת שכל החלטות הממשלה נבעו מהעולם של הטבות לאנשי מילואים, ועכשיו תעשו ההטבות לנשות מילואים

סיגל אבנון סוויצקי:  ההבנה של מה שהנושא הזה פתח זה שזה לא רק עניין של הטבות כמובן, זה עניין של סביבת עבודה, כמו בהרבה הקשרים איך עושים סביבת עבודה שהיא גם אגב לא רק לנשים היא לנשים וגברים, וכדי לקדם שוויון מגדרי ולקדם נשים בעולם המילואים, אז צריך לקדם הורות בעולם המילואים וצריך לקדם שוק תעסוקה שוויוני

סיגל אבנון סוויצקי:  ואני באמת חוזרת על התודות לצה"ל שלקח את הנושא בשיתוף פעולה, ואנחנו איתם בזה

סיגל אבנון סוויצקי:  תודה

מירב בן ארי: ראיתי שוודמני הצטרף, בבקשה

אמיר ודמני: אמיר ודמני, ראש חטיבת תכנון ומנהל כוח אדם

אמיר ודמני:  שמעתי שהציגו את הדברים, אז אני ממש אגיד בקצרה

אמיר ודמני:  אתמול יצא לי להיות פה בדיון אחר בוועדת חוץ וביטחון בנושא של הנשים הלוחמות

אמיר ודמני:  הצגתי שם שבסדיר יש עלייה של 180% בשבע שנים בהיקף הנשים הלוחמות, והצגתי עלייה דרמטית בהיקף הנשים במערכים הטכנולוגיים

אמיר ודמני:  אז אני אומר, כפועל יוצא של הדבר הזה, אפשר לראות את זה גם פה במילואים, במעבריות טבעית

אמיר ודמני:  ראינו גידול

אלון שוסטר: כמה אחוזים במערכים הטכנולוגיים?     

אמיר ודמני: הם מגיעים בחלק למעלה מ-50%

אמיר ודמני:  יש מקומות שהם היו אחוזים מאוד נמוכים

אמיר ודמני:  בעולם הסייבר כבר עברנו את ה 20%, בעולם התוכנה אנחנו מתקרבים ל 50%, בעולמות של התראה מעל 70% היקף מאוד משמעותי

אמיר ודמני:  מה שלי חשוב לומר שבאמת אנחנו רואים פה נתונים דומים בעולם המילואים של עלייה בעשור האחרון מ-13% ל 18%

אמיר ודמני:       אנחנו רואים את העלייה בשיעור של נשים במערכים עצמם

אמיר ודמני:  במערכי הפעלה והמודיעין במילואים, כמעט 50%, בעולם של קצונה ואטם קל ,26% בקצונה ולחימה כבר 10%

אמיר ודמני:  זאת אומרת, אני מדבר פה על תהליך שהוא גם מין הסתם יימשך כי ככל שהוא מתחזק בתוך העולם הסדיר, הוא גם עובר למילואים

אמיר ודמני:  והוצגו פה גם כל הפעולות שיש לנו כוונה לחזק את זה מהמקום שאנחנו רוצים למצות את ההון האנושי, ובהקשר הזה אנחנו עושים הרבה פעולות כדי שזה יהיה כמו בסדיר וגם במילואים

אמיר ודמני:  יתר הדברים אני מבין שהוצגו כאן

מירב בן ארי: תודה רבה

מירב בן ארי:  בבקשה חברת הכנסת מטי

מטי צרפתי הרכבי: תודה רבה, גברתי יושבת הראש

מטי צרפתי הרכבי:  קודם כל באמת להודות גם לצה"ל וגם למילואימניקיות

מטי צרפתי הרכבי:  מעבר לברכות, רציתי לשאול שתי שאלות

מטי צרפתי הרכבי:  אחת- אני חושבת שאחד האתגרים הוא שהסתכלתי בנתונים שיציאה לפטור אצל נשים היא בעשור פחות מגברים

מטי צרפתי הרכבי:  האם זה אחד היעדים להסיט את גיל היציאה לפטור? זה דבר אחד, ועוד שאלה שככה הטרידה אותי אם מישהי שאחרי השירות הצבאי שנהנתה מפטור, האם היא יכולה לחזור למערך השירות הפעיל? אולי אמרתם ולא ראיתי, אבל שוב כל הכבוד

אמיר ודמני: הממוצע של גיל הפטור הוא פונקציה בעיקר של המערך

אמיר ודמני:  אז יש מקומות שדווקא גיל הפטור לא חייב להיות מאוד גבוה, כי אין צורך בגיל יותר גבוה מזה

אמיר ודמני:  אבל עניינית מה שיקרה לאורך הזמן, ככל שגם היקף הנשים יגדל, אז בהתאם גם גיל הפטור יעלה

אמיר ודמני:  הנשים מסיימות בגיל 29 מול גיל 38 בקרב הגברים

אמיר ודמני:  אבל אני חושב שזה יעלה

אמיר ודמני:  לגבי חזרה מפטור- יש את כל המנגנונים לחזרה מפטור אין עם זה בעיה

מירב בן ארי: האם בכל מקרה בגיל 29 היא מסיימת?      

אמיר ודמני: לא, זה נתון ממוצע

מירב בן ארי: ואם היא רוצה להמשיך, עד מתי היא יכולה להמשיך?     

אמיר ודמני: היא יכולה להמשיך כל עוד יש לה תפקיד וזה רלוונטי, אז היא יכולה להמשיך

אמיר ודמני:  אין לזה הגדרה, אפשר להמשיך גם בהתנדבות

אמיר ודמני:  ברמה העקרונית, רוב משרתי המילואים מסיימים את שירות המילואים שלהם עד גיל 40, למעט תפקידים ספציפיים שיש צורך ביותר מכך

מירב בן ארי: אוקיי, תודה, אוקי

מירב בן ארי:  מפורום דבורה ביקשה להתייחס, אלוף משנה במיל' אורטל סהר בבקשה

אורטל סהר קויטל: אז קודם כל נעים מאוד

אורטל סהר קויטל:  אני פה כנציגת פורום דבורה ואני פה גם כמילואימית אני עושה עדיין שירות, זה פורום של נשים בביטחון

אורטל סהר קויטל:  נכון, קודם כל אני מברכת על היום

אורטל סהר קויטל:  אני מברכת על העשייה גם של הצבא וגם של פורום מילואימיות

אורטל סהר קויטל:  אני חושבת שהשיתוף פעולה הזה הוא מאוד מאוד משמעותי

אורטל סהר קויטל:  אני רוצה לציין בעצם שלוש נקודות בהמשך, לכל מה שנאמר פה

אורטל סהר קויטל:  ככלל, גם במילואים, גם בסדיר בתפיסה שלנו צריך להיות שוויון מלא בין נשים לגברים

אורטל סהר קויטל:  זה ברור מאליו, אבל חשוב גם להגיד את זה פה

אורטל סהר קויטל:  כנ"ל לגבי הגיל של הפטור, אישה לא צריכה לקבל פטור אוטומטי ללא קשר לגילה, למצבה המשפחתי ואני שמחה על מה שאבישג הציגה פה מקודם

אורטל סהר קויטל:  ואני חושבת שהצבא צריך לפעול באופן אקטיבי יותר כדי להחזיר נשים שקיבלו פטור

אורטל סהר קויטל:  אני מאוד מברכת על העבודה שבפורום מילואימיות עושה, אני נמצאת שם בפייסבוק ובמסנג'ר, אני מקבלת את כל ההודעות

אורטל סהר קויטל:       אני לא חושבת שנשים צריכות לחטט את רגליהן כדי למצוא לעצמן איזשהו תקן בצבא או איזשהו תפקיד בצבא, ואני רואה שם את ההודעות, ואני חייבת להגיד שבעיניי זה משהו שהצבא צריך לקחת על עצמו ולא לעשות את זה בצורה שהיא לא רשמית על ידי גוף שאינו חלק מהצבא

אורטל סהר קויטל:  דבר נוסף בסוגיה של הקידומים שהוצגה פה, אני נתקלתי בזה בעצמי גם כן כמי שפיקדה על לא מעט נשים וגברים במילואים, יש לנו נטייה לקדם יותר גברים במילואים

אורטל סהר קויטל:  אפשר להסתכל על העדשה של הצבא בהקשר הזה, של קידומים

אורטל סהר קויטל:  אני מדברת בעיקר על דרגות בכירות ואין מה לעשות

אורטל סהר קויטל:  זה עדיין סמל סטטוס במדינה

אורטל סהר קויטל:  אם מישהו אלוף משנה במילואים זה סמל סטטוס, גם אם הוא השתחרר משירות סדיר כרב סרן וקודם לאורך השנים לאלוף משנה

אורטל סהר קויטל:  ומבלי שבדקתי את הנתונים אבל מההיכרות האישית שלי, אני חושבת שיש מעט מאוד נשים שקודמו לדרגות בכירות כחלק משירות המילואים שלהן וזה גם משהו שצריך לקחת בחשבון

אורטל סהר קויטל:  ודבר אחרון שהוא רלוונטי גם לגברים וגם לנשים, זה הסיפור של מימוש פוטנציאל יותר מדויק

אורטל סהר קויטל:  כלומר, נשים משתחררות מתפקיד מסוים בצבא הן לומדות, הן רוכשות מקצוע

אורטל סהר קויטל:  היום אני חושבת שהצבא לא מספיק מדויק בהקשר הזה של לגייס את האנשים האלה, אולי חוץ ממקצועות הרפואה לתפקידים רלוונטיים לעיסוק האזרחי שלהם

אורטל סהר קויטל:  זהו, עד כאן תודה

מירב בן ארי: מעניין, תודה רבה

מירב בן ארי:  הדר הקסטר, סגנית היוהל"מ

הדר הקסטר: שלום, הדר הקסטר

הדר הקסטר:  אז כמה דברים

הדר הקסטר:  אחד עבורנו, או מהפרספקטיבה שלנו, החשיבות והמאמץ בעולם המילואים הוא חלק באופן כללי מהמאמץ לקידום שוויון מגדרי

הדר הקסטר:  ומנקודת המבט שלנו היא דרך הסיפור של מיצוי פוטנציאל ההון הנשי לטובת המאמץ המבצעי

הדר הקסטר:  ובעניין הזה אני חושבת שגם אני מתחברת למה שהציגה טל, שאנחנו כולנו מסתכלות על זה מפרספקטיבה של איך הצבא הוא מצוין יותר בזכות מיצוי ההון המעולה הזה

הדר הקסטר:  אנחנו רואים את האיכויות שלו בסדיר ואנחנו רואים אותו גם במילואים, ולכן זאת נקודת המבט

הדר הקסטר:  אני חושבת שהיוזמה של המילואימיות להקים את הקהילה שזה ככה אנחנו היינו בקשר לפני שנתיים עוד בכובע אחר, זוהי יוזמה יפיפייה ויש לה גם חשיבות רבה ושיתוף הפעולה שלה עם הצבא הוא מכפיל כוח מאוד גדול

הדר הקסטר:  אני ככה הייתי במחשבה איך אפשר לשתף פעולה ובכלל יש כבר שיתופי פעולה שהם מתקיימים וזה דבר מדהים

הדר הקסטר:       הם נפגשו כמובן גם עם יוהל"מ

הדר הקסטר:  אני חושבת שהסיפור של שירות במילואים של נשים, מעבר לכל הדברים היפים שכבר קורים של ההסדרה של עניין הפטור ומתי הפטור והבחירה

הדר הקסטר:  ומה שהציגה אבישג זה גם עניין שדורש הטמעה תרבותית

הדר הקסטר:  כלומר, כמו בסדיר וגם במילואים של איך אנחנו, כחברה בתוך צה"ל, פועלים נכון יותר

הדר הקסטר:  והפרספקטיבה מבחינתי זה איך הדבר הזה משפיע על החברה הישראלית, מעבר לצבא

הדר הקסטר:  כי טל דיברה כאן על היבטים מאוד מאוד חשובים שנוגעים לחברה

הדר הקסטר:  אנחנו מסתכלים על זה גם ממקום מאד ערכי

הדר הקסטר:  אז באריזה של כל זה ביחד רק להגיד שזה באמת אוכלוסייה שהיא מאוד חשובה בעינינו, והמספרים הולכים ועולים, זה מאוד משמח אותנו ובשת"פ עם - - - גם לראות שזה הולך ומשתכלל מבחינת האופן שבו זה ממוצה

הדר הקסטר:  זהו תודה

מירב בן ארי: איתי נבו לנדסברג, עמותה למען אנשי מילואים

מירב בן ארי:  בבקשה     

איתי נבו לנדסברג: אני רוצה להגיד קודם כל שתי מילים כהקדמה

איתי נבו לנדסברג:  ואז אני אסביר למה שאני רוצה להגיד בוועדה הזאת

איתי נבו לנדסברג:  שום בן אדם לא יכול לוותר על חצי מהמוח שלו, חצי מהכישורים שלו, מהיכולות שלו, מהידע המידע שלו

איתי נבו לנדסברג:  פשוט אי אפשר לחיות ככה, ובאותה מידה החברה האנושית לא יכולה לוותר על חצי מההון האנושי שלה

איתי נבו לנדסברג:  על היכולות של החצי הזה, על הכישורים, על המידע, על הפוטנציאל המנהיגותי של החצי הזה, ואנחנו נמצאים היום במצב שמצד אחד הוא מצב טוב כי אני חבר במה שהיה פעם פורום מגדים אחת עם טייסים

איתי נבו לנדסברג:  מילואים

איתי נבו לנדסברג:  היום זה העמותה למען משרתי המילואים

איתי נבו לנדסברג:  התחלנו את דרכנו בשנת 95 ולא ישבו כאן נשים סביב השולחן הזה, גם לא בוועדות האחרות דרך אגב

איתי נבו לנדסברג:       היום אנחנו במצב כמו ששמעתם פה מכל הנתונים שהצבא עשה צעדים מאוד מאוד גדולים קדימה, והבין את הפוטנציאל של שירות נשים

איתי נבו לנדסברג:  מה שאני רוצה להגיד את זה שהדיון שמתבצע כאן בוועדה, הוא בסדר מבחינת המסר לחברה האזרחית, ובבית הזה נשמעו הרבה דברים של הדרת נשים ואפילו התנגדות לשירות נשים

איתי נבו לנדסברג:  וזה בסדר גמור, שיהיה מסר שיוצא מכאן- מהוועדה

איתי נבו לנדסברג:  אבל הדיון היה צריך להתחיל בבעיות של המילואימניקיות ובבעיות בכלל של מערך המילואים בוועדת חוץ ביטחון

איתי נבו לנדסברג:  ולמה אני אומר את זה? כי אם בוועדת חוץ ביטחון היה מגיע כמו שחוק המילואים קובע ה רמטכ"ל ושר הביטחון מציגים את מה שנדרש מיחידות המילואים מבחינת אימונים - - -     

מירב בן ארי: זה לא דיון על יחידות המילואים והאימונים שלהם, תקרא את הנושא

מירב בן ארי:  זה לא דיון על מילואים, יש המון דיונים על מילואים

מירב בן ארי:  זה דיון על נשים במילואים וזה רק מה שאני רוצה לשמוע

מירב בן ארי:  אז יש לך דקה, תתכנס לזה כי אני באמת לא מבינה מה המטרה של הדברים שלך

איתי נבו לנדסברג: אני אומר שאם הדרישות של כשירות מערך המילואים היו כוללות גם את הצורך של הצבא בשירות הנשים במקצועות השונים- בחיל האוויר, בתותחנים, במודיעין ובכל היחידות שנשים משולבות, אז מתוך זה היו משמעויות של אימונים של תקציב של הרבה מהדברים שמוצגים כאן מאחורי, והם היו נידונות בוועדה שבה הנושא המקצועי והמבצעי קודם כל הוא זה שצריך את שירות הנשים

איתי נבו לנדסברג:  ומשם היינו מגיבים לנושאים האחרים של שוויון והדרה חוץ וביטחון

מירב בן ארי: הבנתי אותך

מירב בן ארי:  תאמין לי יש לי ארבע שנות וועדת חוץ וביטחון

מירב בן ארי:  זהו דיון בוועדה לקידום מעמד האישה וכאן מדברים על נשים שעושות מילואים

מירב בן ארי:  מה הצרכים שלהן? מה הן צריכות? ולגבי מה שהצבא צריך-יושבים פה ויודעים בדיוק מה שצריך 

מירב בן ארי:  ועדת חוץ וביטחון שתעשה דיונים על מה הצבא צריך

מירב בן ארי:  פה יהיה דיון על מה נשים צריכות

מירב בן ארי:  תודה

מירב בן ארי:      מי עוד ביקש לדבר? אני רוצה שאת תדברי שם עם הכיסוי ראש, מעניין אותי מה יש לך לומר

שרה טל רחובי: קוראים לי שרה טל

שרה טל רחובי:  זה השם הפרטי שלי

שרה טל רחובי:  רחובי זה השם משפחה ואני אישה משרתת במילואים

שרה טל רחובי:  יש לי ארבעה ילדים בבית

שרה טל רחובי:  אני אהיה ממש עוד מעט תכף בת 39

שרה טל רחובי:  אני מתקרבת לגיל, אבל לא יגרעו אותי אני חשובה במערך

שרה טל רחובי:  רציתי להגיד קודם ששאלתם גם מה התפקיד שלכן, אנחנו יודעות לעבוד מול המערך הצבאי והמערכת יודעת לעבוד איתנו

שרה טל רחובי:  וגם במקומות שיש אתגרים וחסמים וקשיים- יש אוזן ויש דלת פתוחה

שרה טל רחובי:  אנחנו לא יודעות לעבוד מול אמירות חברתיות, תרבותיות שמדירות אותנו מהשיח

שרה טל רחובי:  אנחנו לא יודעות לעבוד מול שולחנות, שאין בהן נשים בשולחן

שרה טל רחובי:  אנחנו לא יודעות לעבוד מול תפיסות ביטחוניות שבהן לאישה אין אמירה, כי היא לא מספיק ביטחוניסטית

שרה טל רחובי:  יושבות פה פורום דבורה שהן מקבצות באמת נשים מופלאות שמבינות ומתעסקות ביום יום בתפיסות ביטחוניות

שרה טל רחובי:  ואנחנו רוצות להיות חלק מהמהלך הזה כי יש לנו מה לתת

שרה טל רחובי:  כל אחת מאיתנו, שבוחרת להתנדב במילואים

שרה טל רחובי:       אגב, שאלת לגבי לחזור מפטור, אז אני שוחררתי מהסדיר שלי מפטור רפואי אחרי עשרה חודשי שירות

שרה טל רחובי:  אפילו לא סיימתי את השירות הסדיר שלי, כי הייתי צריכה לעבור איזה הליך רפואי שזה לא הסתדר עם הצבא

שרה טל רחובי:  ובזכות המקצוע שלי באזרחות, חזרתי לשרת במילואים, זאת אומרת שזה אפשרי והצבא רואה בזה ערך

שרה טל רחובי:  אנחנו צריכות שאתם כנציגי הציבור שלנו כמובילי דעת הקהל והעמדות החברתיות והתרבותיות והפוליטיות בחברה הישראלית, תבינו מה הערך שלנו

שרה טל רחובי:  תזמינו אותנו לדבר איתכם, תזמינו אותנו להגיד לכם מה הצרכים שלנו ואיפה אנחנו יכולות להיות יותר דומיננטיות ואיפה אנחנו יכולות לתרום באספקטים המקצועיים שלנו

שרה טל רחובי:  כל אחת שיושבת פה ספציפית היום בשולחן הזה מתוך פורום המילואימיות, הן נשים שמביאות את המקצועיות האזרחית שלהן לתוך המערכת הצבאית

שרה טל רחובי:  ובעיקר גם להודות רגע על היום הזה- לקינלי שלא נמצא פה, ולכל אחת ואחת מכן ולהגיד שהלוואי שלא נצטרך יום מיוחד בשביל זה והשיח הזה יתקיים בכל יום בשנה בבניין

מירב בן ארי: תודה מילים מאוד חשובות, הנה לא סתם בחרתי בך

מירב בן ארי:  יש עוד מישהו שרוצה להגיד משהו? אבל זה יהיה ממש קצר כי אני חייבת לפנות את החדר, הדיון הבא מתחיל בעוד ארבע דקות

נעמה שריד: אני, נעמה, אני גם משרתת מילואים

נעמה שריד:  אני במשך 12 שנה הייתי בפיקוד העורף בתור אוגדת

נעמה שריד:  עזבתי שם כי אני ראיתי תקרת בטון ברמה שאמרו לי זה בעצם נותנת כאן את הקייס סטאדי שהוא אני, בשירות שלי

נעמה שריד:  אמרו לי לא מעט פעמים במהלך התקופה הזו שאין טעם להכשיר אותי בעוד דברים ולתת לי סמכויות ולקדם אותי, כי עוד רגע אני אתחתן ואני אביא ילדים ואני אפסיק לבוא

נעמה שריד:  לא משנה כמה ניסיתי לשכנע שזה לא יקרה

נעמה שריד:  והנה, עברו כמה שנים מאז וזה לא קרה

נעמה שריד:  וכנראה שגם אם כן, אני אמשיך לשרת במילואים

נעמה שריד:  בסופו של דבר נמאס לי מזה, אני מיציתי את התפקיד ובחרתי לעזוב לתפקיד אחר באיתור נעדרים שגם שם אני יכולה שם להשתמש בכישורים שרכשתי באזרחות, וגם כאזרחית עובדת צהל

נעמה שריד:  וזה משהו שאני חושבת שבמידה ובאמת חוסמים אותנו, צריך אולי להסתכל על המקצוע האזרחי ספציפית אצל נשים, ולנסות למצות את זה

נעמה שריד:       אני מאוד התלבטתי האמת אם לבוא לכאן מחיפה, אבל לפני יומיים אני קיבלתי שיחה מהמפקד שלי שהוא בן אדם מדהים

נעמה שריד:  הוא התקשר להגיד לי הרבה שבחים על תרגיל גדול שהיה לנו עכשיו בצפון

נעמה שריד:  הוא אמר שקיבלתי הרבה פידבקים מאוד חיוביים מכל מיני גורמים מסביב

נעמה שריד:  אבל הוא אמר לי- חשוב מאוד שתדעי שנכון שאת נמצאת בצוות שטח, שזה באיתור נעדרים וזה מאוד קריטי לנו

נעמה שריד:  אבל במידה ויקרה משהו, את לא יכולה לחצות גבול

נעמה שריד:  אז תהיי בחמ"ל

נעמה שריד:  עכשיו באיזשהו מקום זה קצת צורם לי, כי אנחנו יחידה של 30 איש

נעמה שריד:  אני חושבת שעשרים מתוכם כבר חצו את גיל ההתנדבות, שזה מעולה לשימור ידע, והשאר כנראה לא בכושר טוב כמוני

נעמה שריד:  עכשיו אני חושבת שזה משהו שמאוד פוגע גם במערך שלנו ואני רק רוצה להגיד שרואים בנו רחם

מירב בן ארי: חס וחלילה מה פתאום

ליאור אדרי: ליאור לינדר עושה מילואים בחטיבה 7 של חיל השריון בקדמית החטיבה

ליאור אדרי:  משהו שהוא לרמה הפרקטית שמאוד מאוד מתסכל אותנו את נשות המילואים של חטיבה 7 ובכלל אפילו שמספרנו גובר מאימון לאימון ואנחנו רק הולכות וגדלות

ליאור אדרי:  שוב ושוב, אין מגורים לנשים כמעט בכל בסיסי צה"ל שהייתי בהם במילואים, וזה משהו שצריך לדאוג לו

ליאור אדרי:  אפילו שירותי נשים זה משהו שלא קיים במקומות המרכזיים כמו חדר אוכל

ליאור אדרי:  כשאת מצפה ששם לפחות תוכלי ללכת להתפנות, לשטוף ידיים, לשטוף פנים

ליאור אדרי:  ואם יש מגורי נשים, המב"ס לרוב לא מאשר למילואימניקיות להשתמש בתשתיות של מגורי הבנות, והם נמצאים בדרך כלל בש"ג או במקום מרוחק בבסיס

ליאור אדרי:  וזה משהו שצריך לטפל בו

ליאור אדרי:  תודה

מירב בן ארי: תודה

מירב בן ארי:  הערה חשובה מאוד

מירב בן ארי:  כן, רשות הדיבור אלייך, תציג את עצמך

רביד שטיינפרס ארמיאץ: רביד, משרתת בפיקוד העורף בהתנדבות כבר 5 שנים

רביד שטיינפרס ארמיאץ:  אתם שואלים איך אנחנו צריכות את העזרה שלכם

רביד שטיינפרס ארמיאץ:  עם הצבא אני יודעת להתמודד

רביד שטיינפרס ארמיאץ:  הצבא ניסה לשחרר אותי וזה לא קרה

רביד שטיינפרס ארמיאץ:  עובדה שאני פה עד היום

רביד שטיינפרס ארמיאץ:  עם מי שאני לא מצליחה להתמודד זה עם המעסיקים הפוטנציאלים עכשוויים, שלא רק שאני עושה מילואים

רביד שטיינפרס ארמיאץ:  אני גם עלולה להתרבות

רביד שטיינפרס ארמיאץ:  אז אני פעמיים פסלתי את עצמי

רביד שטיינפרס ארמיאץ:  ותמיד שואלים אותי- מה, גם אישה וגם ילדים וגם מילואים? אתם מדברים על לקדם ולתת הטבות למעסיקים ואני אומרת תנו הטבות למעסיקים שמעסיקים נשים שעושות מילואים

רביד שטיינפרס ארמיאץ:  שלא פוסלים אותנו בגלל המילואים ולא פוסלים אותנו בגלל שאנחנו אימהות

מירב בן ארי: תודה

מירב בן ארי:  לדעתי זה המהות

מירב בן ארי:  אני חייבת לסכם כי ממש מתחיל פה דיון אחר ב-14:00

מירב בן ארי:  אני מציעה לך ודמני, וגם לך אבישג, אולי תקדישו להם כמה דקות בסוף הדיון ותדברו אם יש משהו ספציפי, כי הם כבר כאן

איל בן ראובן: אנחנו בקשר בשוטף

מירב בן ארי: דבר שני זה העניין הזה של המגורים, זה דרמטי

מירב בן ארי:  מגורים, שירותים, זה המינימום של המינימום שאישה מגיעה

מירב בן ארי:  אם היא כבר באה לשרת ואין הרבה מתנדבים ומתנדבות, אז חשוב לתת להם את כל הכלים כדי שיצליחו

מירב בן ארי:  תראו מכיוון שגם הזמן של הקיצור שלי ירד אני רוצה קודם כל להגיד תודה על היוזמים של היום הזה והצגתי את כולם

מירב בן ארי:  אני רוצה להגיד תודה באמת לצה"ל ולנשות המילואים – מתקנים אותי כאן שיש לומר מילואימיות, כלומר נשים שעושות מילואים, כי 'נשות מילואים' נשמע כנשותיהם של גברים שעושים מילואים

מירב בן ארי:      זה דבר שהוא לא ברור מאליו

מירב בן ארי:  דיברנו על שינויים בחברה, פעם בכלל לא היו מציעים לנשים לעשות מילואים

מירב בן ארי:  נשים שעושות מילואים- להגיד לכן תודה על מה שאתן עושות, להגיד לכן שפעם אפילו לא היו מציעים בכלל לנשים שהשתחררו והיום מציעים ונותנים

מירב בן ארי:  אבל אם כבר הצעת ונתת ואישרת את הפלטפורמה- אז אחד, כמובן ההתייחסות אל הפטור ומה שאמרתם בפורום דבורה מאוד מאוד משמעותי

מירב בן ארי:  והדבר השני, שבעיניי זה לתת לה את כל הפלטפורמה שהשירות המילואים יהיה שירות טוב, נוח, נעים וכמובן את המקצוענות שלה היא תביא מהאזרחות, היא תביא מעצמה, זה ברור לי

מירב בן ארי:  אבל לתת את הפלטפורמה שמכבדת אותנו

מירב בן ארי:  שוב, תודה רבה

מירב בן ארי:  אני מודה לכולם, הישיבה נעולה, תודה רבה